नई दिल्ली: बॉलीवुड के दिग्गज अभिनेता दिलीप कुमार की तबीयत पिछले कई महीनों से ठीक नहीं है. 95 वर्षीय दिलीप साहब का हालचाल जानने बॉलीवुड के बादशाह शाहरुख खान उनके घर पहुंचे. सोमवार को शाहरुख उनसे मिले और दिलीप साहब के साथ वक्त गुजारा, इसकी जानकारी उनके ट्विटर पेज पर दी गई. तस्वीर में शाहरुख और दिलीप साहब साथ नजर आ रहे हैं. शाहरुख ने उनका हाथ थाम रखा है और तस्वीर में दिलीप साहब की हालात काफी नाजुक लग रही है.